คลอดลูกได้1 เดือนแล้วค่ะ ตรวจภายในมาแล้ว บอกแผลแข็งแรงดี วันที่22 ฉีดยาคุมมาแล้ว แต่วันนี้26 มีเพศสัมพันธ์ แต่หลั่งนอก มีโอกาสท้องอีกมั้ย หลังคลอดประจำเดือนยังไม่มาเลย กังวลค่ะ ให้นมลูกอยู่ด้วยค่ะ
สวัสดีค่ะ หากเพิ่งคลอดลูกได้ 1 เดือน และได้ให้นมลูกอย่างสม่ำเสมอ และยังไม่มีประจำเดือนมา เมื่อมีเพศสัมพันธ์ โอกาสตั้งครรภ์นั้นถือว่าน้อยมากอยู่ค่ะและหลังจากนี้ เมื่อฉีดยาคุมกำเนิดครบ 7 วันแล้ว ก็สามารถมีเพศสัมพันธ์และหลั่งในได้ โดยยาฉีดก็จะช่วยป้องกันการตั้งครรภ์ได้มากกว่า 99% ค่ะหากกังวลว่าจะมีการตั้งครรภ์เกิดขึ้นหรือไม่ ก็อาจลองตรวจหาการตั้งครรภ์หลังจากที่มีเพศสัมพันธ์ไปปแล้วประมาณ 2 สัปดาห์ดูค่ะ